Katona Edit, dr. | Magyar Homeopata Orvosi Egyesület
Home Katona Edit, dr.
06-1-361-1876 (h-p: 8:30-9:30)
Dr. Katona Edit, homeopata, pszichiáter szakorvos
Kapcsolatom a homeopátiával
A homeopátiás gyógyítással gyermekeink születése után, 1998-ban ismerkedtem meg. Megnyugtató volt számomra, hogy a legtöbb helyzetben az addig tanult és gyakorolt kémiai terápiák helyett vagy mellett egy természetes, mégis orvosi gyógymóddal tudok segíteni rajtuk, magunkon.
Egy évig klinikai homeopátiát tanultam, majd 1999-ben bekapcsolódtam a Magyar Homeopata Orvosi Egyesület (MHOE) elméleti és gyakorlati, klasszikus homeopátiás képzésébe. Az Egyesület aktív tagjaként orvosoknak, gyógyszerészeknek, egyetemi hallgatóknak, és más érdeklődőknek tanítom a természet törvényeit tiszteletben tartó, és azon alapuló „hasonszenvi gyógyászatot”, valamint segítem az Egyesület sajtótevékenységét.
2010-2014-ig az Egyesület vezetőségében, ügyvezető alelnökként tevékenykedtem, kiemelten az oktatás- és vizsgaszervezésben.
2014-2016-ig az Egyesület elnöki feladatait láttam el.
2008 óta képviselem az Egyesületet és Magyarországot az Európai Homeopátiás Bizottság (ECH) Oktatási albizottságában és kommunikációs munkacsoportjában.
2007 „Homeopátia kézikönyve”, társszerzőként elsősorban a lelki zavarok homeopátiás segítését ismertetem
Simile c. szaklapban cikkek, fordítások
Fontosabb szakmai állomások
1991 Semmelweis Orvostudományi Egyetemen ált. orvosi diploma
1995 Pszichiátriai szakvizsga (előtte gyakornok a budapesti Jahn Ferenc Dél-Pesti Kórház pszichiátriai osztályán)
2000 Semmelweis Egyetem Egészségtudományi Karán homeopátiás vizsga
2007 MHOE Diploma
2008 ECH Diploma
2000-ben kezdtem el homeopátiás és pszichiátriai magánrendelésemet. Mindenekelőtt a lelki problémákkal összefüggő panaszokkal (depresszió, szorongás, pánik, alkalmazkodási zavarok, krízishelyzetek, pszichoszomatikus betegségek), visszatérő vagy krónikus betegségekkel (gyulladások, fájdalmak, légúti-, emésztési- nőgyógyászati-, bőrpanaszok, stb.) foglalkozom. Szeretettel várom felnőtt és gyermek pácienseimet előzetes bejelentkezés alapján.
Cím: Budapest XI., Fehérvári út 54-56/B (Kornélia ház). Megközelíthető: 17, 41, 47, 56 villamossal, a Fővárosi Művelődési Ház/Csonka János tér megállóig, ill. a 4-es metró Újbuda-központtól pár perc.
E-mail: katona.edit7@chello.hu
Homeopátia & Pszichiátria - Dr. Katona Edit magánrendelés
Homeopátia & Pszichiátria - Dr. Katona Edit, homeopata orvos és pszichiáter